Naša zn.:12-10/21012/DG2/62/Gr-1                                              
                 
Vec

Oznámenie o začatí konania o dodatočnom povolení stavby

Miestnou obhliadkou dňa 25.11.2010 a ústnym prerokovaním dňa 29.11.2010 zistil špeciálny stavebný úrad Mestskej časti Bratislava-Petržalka, že stavebník,
MEDIUS spol. s r.o., Daxnerovo nám. 3, 821 08 Bratislava 2, vybudoval bez stavebného povolenia časť stavby: „Spevnené plochy pre statickú dopravu, Černyševského ul. 14,  Petržalka“, pozemok parc.č.4690/31, 4690/28 k.ú. Petržalka. Stavebník vybudoval parkovisko -11 parkovacích stojísk, pripojených na existujúcu komunikáciu a chodník pre peších.
Na stavbu nebolo vydané územné rozhodnutie. 
Na základe uvedeného zistenia Mestská časť Bratislava-Petržalka, ako príslušný špeciálny stavebný úrad  pre miestne komunikácie III., IV. triedy a účelové komunikácie (ďalej len špeciálny stavebný úrad) podľa § 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona
č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, začína podľa
§ 88a ods.1  stavebného zákona konanie o dodatočnom povolení stavby.

Z uvedeného dôvodu správny orgán podľa § 88a ods.1 stavebného zákona 			
				v y z ý v a ,

stavebníka, aby v lehote do 60 dní odo dňa doručenia tejto výzvy predložil doklady o tom,
že dodatočné povolenie stavby nie je v rozpore s verejným záujmom chráneným stavebným zákonom, najmä s cieľmi a zámermi územného plánovania a osobitnými predpismi a to najmä:
1.	Geodetické zameranie vybudovanej stavby, vyhotovené oprávneným geodetom.
2.	Kópiu katastrálnej mapy, overenú Správou katastra pre Hlavné mesto SR Bratislavu,
nie staršiu ako 3 mesiace, na ktorej budú vyznačené parcely, na ktorých bude  zrealizovaná stavba a parcely susediacich pozemkov a stavieb.
3.	Zákres stavby červenou farbou do fotokópie katastrálnej mapy, t.j., zákres vonkajších obrysov stavby. 
4.	Originál listu vlastníctva ( nemusí byť na právne úkony ) na pozemky, na ktorých je stavba zrealizovaná, a na ktorých bude stavba podľa projektu dobudovaná.
5.	Listy vlastníctva na pozemky a na stavby na pozemkoch, susediacich s navrhovanou stavbou, stačí fotokópia, originál k nahliadnutiu.
6.	Súhlas vlastníkov pozemkov, na ktorých je stavba zrealizovaná  s vydaním dodatočného povolenia stavby.
7.	Doklad preukazujúci, že stavebník je vlastníkom pozemkov, na ktorých bude stavba zrealizovaná alebo, doklad o tom, že stavebník má k pozemku iné právo, ktoré ho oprávňuje zriadiť na ňom požadované stavby,  §§ 58, 139 ods.1 stavebného zákona.
8.	Záväzné stanovisko hlavného mesta SR Bratislavy k dodatočnému povoleniu stavby.
9.	Povolenie na pripojenie na existujúcu komunikáciu.
10.	Stanovisko k dodatočnému povoleniu stavby:
-	 Krajského riaditeľstva Policajného zboru, Krajský dopravný inšpektorát v Bratislave
-	 Obvodného úradu životného prostredia, orgánu odpadového hospodárstva, orgánu
             štátnej vodnej správy 
-	 príslušných správcov inžinierskych sietí
-	 Regionálneho úradu verejného zdravotníctva
11.	Projektovú dokumentáciu k spevneným plochám vypracovanú v zmysle súčasne platných technických noriem.
12.	Koordinačnú situáciu.
13.	Prípadne ďaľšie doklady, ktoré vyplynú z predložených vyjadrení.
Podmienky, ktoré vyplynú z doplnených dokladov je stavebník povinný zapracovať
do projektovej dokumentácie.

Podľa § 88a ods.1) stavebného zákona ak stavebný úrad zistí, že stavba bola postavená bez stavebného povolenia alebo v rozpore s ním, začne z vlastného podnetu konanie a vyzve vlastníka stavby, aby v určenej lehote predložil doklady o tom, že dodatočné povolenie nie je v rozpore s verejnými záujmami chránenými týmto zákonom, najmä s cieľmi a zámermi územného plánovania a osobitnými predpismi. 
Podľa § 88a ods.2) stavebného zákona ak vlastník stavby požadované doklady nepredloží a určenej lehote alebo ak sa na ich podklade preukáže rozpor stavby s verejnými záujmom, stavebný úrad nariadi odstránenie stavby. 
Podľa § 88a ods.3) ak vlastník stavby, pri ktorej sa preukáže, že jej dodatočné povolenie nie je v rozpore s verejnými záujmami, v priebehu konania nepreukáže, že je vlastníkom pozemku zastavaného nepovolenou stavbou alebo jeho časti, alebo že má k tomuto pozemku iné právo a vlastník zastavaného pozemku alebo jeho časti s dodatočným povolením nesúhlasí, stavebný úrad odkáže vlastníka pozemku na súd a konanie preruší.    

Zároveň správny orgán vyzýva stavebníka podľa § 102 ods. 5 stavebného zákona,  bezodkladne zastaviť začaté stavebné práce a  zabrániť užívaniu nepovolenej stavby.
Podľa § 106 ods. 1 stavebného zákona stavebný úrad alebo inšpekcia uloží pokutu
do 13 278 eur právnickej osobe alebo fyzickej osobe oprávnenej na podnikanie, ktorá nezabezpečuje podmienky na vykonávanie štátneho stavebného dohľadu, nesplní výzvu orgánu štátneho stavebného dohľadu alebo neurobí opatrenie nariadené orgánom štátneho stavebného dohľadu.

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV.tr. a účelové komunikácie konanie o dodatočnom povolení stavby:
„Spevnené plochy pre statickú dopravu, Černyševského ul. 14, Petržalka“ z dôvodov, uvedených vo výzve podľa § 29 ods. 1) zákona č.71/1967 Zb. o správnom konaní (správny poriadok)
 p r e r u š u j e

na 60 dní odo dňa doručenia oznámenia.

Správny orgán upozorňuje stavebníka, podľa § 88a ods. 2 stavebného zákona, že ak vlastník stavby požadované doklady nepredloží v určenej lehote alebo ak sa preukáže rozpor stavby s verejným záujmom, stavebný úrad nariadi odstránenie stavby.

O d ô v o d n e n i e

Miestnou obhliadkou dňa 25.11.2010 a ústnym prerokovaním dňa 29.11.2010 zistil špeciálny stavebný úrad Mestskej časti Bratislava-Petržalka, že stavebník,
MEDIUS spol. s r.o., Daxnerovo nám. 3, 821 08 Bratislava 2, vybudoval bez stavebného povolenia časť stavby: „Spevnené plochy pre statickú dopravu na Černyševského ul. 14,  Petržalka“. Na základe uvedeného zistenia špeciálny stavebný úrad začal konanie o dodatočnom povolení stavby.
Dňa 1.12.2010 požiadal stavebník o dodatočné povolenie stavby. Správny orgán posúdil predloženú žiadosť z hľadísk uvedených v §§ 62, 88a a nasledujúcich  stavebného zákona. Vzhľadom na to, že žiadosť spolu s prílohami neposkytovala dostatočný podklad
na vydanie dodatočného  povolenia stavby, špeciálny stavebný úrad vyzval stavebníka
na doplnenie dokladov a konanie prerušil podľa § 29 ods. 1 ) správneho poriadku.
Súčasne správny orgán upozornil stavebníka, že podľa § 88a ods. 2 stavebného zákona, ak vlastník stavby požadované doklady nepredloží v určenej lehote alebo ak sa preukáže rozpor stavby s verejným záujmom, stavebný úrad nariadi odstránenie stavby

Z horeuvedených dôvodov Mestská časť Bratislava-Petržalka ako príslušný špeciálny stavebný úrad rozhodol tak, ako je uvedené vo výrokovej časti tohto rozhodnutia.

P o u č e n i e

	Proti rozhodnutiu o prerušení konania sa podľa § 29 ods. 3) správneho  poriadku nemožno odvolať. Toto rozhodnutie nie je preskúmateľné súdom.

									Milan  F t á č n i k 
									      starosta